આપણે જે બીજું ગીત સાંભળી રહ્યા છીએ તે ફિલ્મ “શર્ત” (1954)નું એક અનન્ય સ્વર રચનાવાળું ગીત છે. “શર્ત” પણ ફિલ્મીસ્તાનનું જ હતું. ગીતકાર હતા એસ.એચ.બિહારી અને સંગીત હતું, હેમંતકુમારનું પોતાનું જ. સ્વર લતા-હેમંતનો સંયુક્ત હતો. એ ફિલ્મમાં મુખ્ય કલાકારો શ્યામા, દીપક મુકરજી અને શશીકલા ઉપરાંત આઈ.એસ.જોહર હતા.હીરો દીપક મામુલી અભિનેતા સાબિત થયા. તેમની આ પહેલી ફિલ્મ છેલ્લી જ બની રહી. ફિલ્મ પણ તદ્દન ફ્લોપ રહી.પણ એના “ ન યે ચાંદ હોગા,ન યે તારે રહેંગે” જેવાં હેમંતકુમાર અને ગીતા દત્તના અલગ અલગ સ્વરોમાં ગવાયેલા એકલ ગીતો ચીરશ્રવણીય બની રહ્યા.આજે પણ કાર્યક્રમોમાં એ અચુક ગવાય છે. પણ આપણે જે ગીત સાંભળી રહ્યા છીએ તે છે 'દેખો વો ચાંદ છુપકે કરતા હૈ ક્યા ઈશારે'.